Yika Makulwana a Chikungulwila Akulinga?
Longeso 15
Yika Makulwana a Chikungulwila Akulinga?
Yetwe tushi ni ngana mu ululikiso wetu yoze twakufuta. Muze chikungulwila cha akwa Kristu atangu chaputukile, ayo te kakusakula tulayi ajama “hanga afunge chikungulwila cha Zambi.” (Yilinga 20:28) Makulwana wano a chikungulwila kali malunga akolo mu spiritu waze anasongwela chikungulwila ni kuchifunga, ‘hi akuzangisa ko alioze mumu kakuchizanga: hi mukufumbuka ko ku upite wa sonyi, alioze mumu ha zango.’ (1 Petulu 5:1-3) Milimo yika akulinga hanga atuyukise?
Ayo kakutufunga ni kututalatala. Makulwana kakusongwela, ni kufunga, ni kukwasa chikungulwila hanga chitatuke mu ufulielo. Ayo kananyingika ngwo Zambi hanehe mulimo ulemu, makulwana keshi kuyula atu ja Zambi ni kapinjiso, alioze ayo kakusa tachi hanga mandumbu atwame kanwa ni chiseke mu chikungulwila. (2 A-Korindu 1:24) Chizechene ngwe umwe kafunga mupema wa kutalatala mapanga jenyi, makulwana noo kakufupa hanga anyingike chize mandumbu a mu chikungulwila anatwama ku mwono wo mutu ni mutu.—Yishima 27:23
Ayo kakutulongesa chize mutulinga upele wa Zambi. Pwoso jeswe, makulwana kakusongwela yikungululo ya chikungulwila, nawa kakutukwasa kukolesa ufulielo wetu. (Yilinga 15:32) Wano malunga alihana kakusongwela mulimo wa sango jipema, ni kukalakala hamuwika ni yetu hanga atulongese chize chatamba kulinga mulimo wacho.
Ayo kakututakamisa mutu ni mutu. Ha mashimbu akwo ayo kakutufunga mutu ni mutu ha ize tunahono mu spiritu, makulwana a chikungulwila chetu mahasa kutumeneka ku mazuwo jetu, nawa mu Zuwo lia Wanangana ayo kakutukwasa ni kutukolesa mu Yisoneko.—Tiangu 5:14, 15.
Ha milimo yo ya mu chikungulwila, makulwana kali nawa ni milimo yikwo yakulikwasa nayo ku musunya, nawa chaatamba kusa mashimbu hanga afunge asoko jo. Mandumbu wano kakuhondangana chinji, kashika katela vumbi lietu.—1 A-Tesalonika 5:12, 13.
▪ Milimo yika makulwana akulinga mu chikungulwila?
▪ Kuchi makulwana akusolola zango lio hali yetwe?
[Kasha/Chizulie ha lifwo 18]
NINGIKA NAWA
Iya unajama hanga alingile mu chikungulwila? Yena muhasa kutanga mu Yisoneko umone chize makulwana ni tuvumbi a chikungulwila chatamba kupwa 1 Timoteu 3:1-10, 12, ni Titu 1:5-9.
[Chizulie ha lifwo 18]
Finlândia
[Chizulie ha lifwo 18]
Kanalongesa
[Chizulie ha lifwo 18]
Kanafunga
[Chizulie ha lifwo 18]
Kwambujola
cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn por_Latn cjk_Latn cjk_Latn cjk_Latn cjk_Latn cjk_Latn cjk_Latn